****

Obecné zastupiteľstvo obce Dolné Dubové v zmysle § 27 ods. 3) zákona č. 50/1976 Zb. o územnom plánovaní a stavebnom poriadku v znení neskorších predpisov (Stavebný zákon) a na základe samosprávnej spôsobilosti podľa § 4 ods. 1 a § 6 ods. 1 zákona č. 369/1990 Zb. o obecnom zriadení v znení neskorších predpisov vydáva toto:

### V Š E O B E C N E Z Á V Ä Z N É N A R I A D E N I E

**č. 4/2020**

**Územný plán obce Dolné Dubové**

Návrh VZN vyvesený na úradnej tabuli v obci Dolné Dubové dňa 07.10.2020

VZN vyvesené na úradnej tabuli v obci Dolné Dubové dňa 23.10.2020

VZN nadobúda účinnosť dňa 8.11.2020

**Čl. 1**

Týmto všeobecne záväzným nariadením sa vyhlasuje Záväzná časť Územného plánu obce Dolné Dubové, ktorý bol schválený Obecným zastupiteľstvom obce Dolné Dubové uzn. č. 60/2020 dňa 22.10.2020. Priestorové vymedzenie riešeného územia územného plánu je vymedzené katastrálnou hranicou obce Dolné Dubové.

**Čl. 2**

Záväzná časť Územného plánu obce Dolné Dubové, ktorá určuje zásady a regulatívy územného rozvoja a opatrenia a podmienky na využitie územia, tvorí neoddeliteľnú prílohu tohto všeobecne záväzného nariadenia. Záväzná časť Územného plánu obce Dolné Dubové pozostáva:

1. Príloha č. 1 – Záväzná časť Územného plánu obce Dolné Dubové - textová časť
2. Príloha č. 2 – Výkres č. 08 – Schéma záväzných častí a verejnoprospešných stavieb

**Čl. 3**

Dokumentácia schváleného Územného plánu obce Dolné Dubové je uložená a možno do nej nahliadnuť na:

1. Obecnom úrade v Dolnom Dubovom
2. Okresnom úrade v Trnave, odbor výstavby a bytovej politiky, oddelenie územného plánovania
3. Stavebnom úrade (Spoločný obecný úrad v Trnave).

**Čl. 4**

Toto všeobecne záväzné nariadenie nadobúda účinnosť 8.11.2020.

**Ing. Jozef Čapkovič**

Starosta obce

*Návrh VZN bol zverejnený v úradnej tabuli obce Dolné Dubové a na webovej stránke obce Dolné Dubové od 07.10.2020 do 22.10.2020.*

*VZN bolo schválené Obecným zastupiteľstvo obce Dolné Dubové dňa 22.10.2020, uznesením č. 60/2020.*

*Schválené VZN bolo zverejnené v úradnej tabuli obce Dolné Dubové a na webovej stránke obce Dolné Dubové od 23.10. 2020 do 8.11.2020.*